Alfredo Bosi

Alfredo Bosi (født 26. august 1936 i São Paulo i Brasil, død 7. april 2021 samme sted) var en brasiliansk historiker, litteraturkritiker og professor. Han var medlem av  Academia Brasileira de Letras, og innehadde Stol 12. En av hans mest kjente bøker er História Concisa da Literatura Brasileira (Kort historie om den brasilianske litteratur), i utbredt bruk på brasilanske universiteter. Han skrev også en rekke studier om italiensk litteratur og om viktige brasilianske forfattere, og essays innen emnet hermeneutikk.

Bosi studerte litteratur ved Universidade de São Paulo (USP) og tok eksamen i 1960, senere studerte han i Italia. Han underviste også i italiensk litteratur, og i 1970 ble han professor i brasiliansk litteratur.Han var gift med psykologen Ecléa Bosi, og de hadde to barn. Datteren Viviana Bosi ble også litteraturkritiker.

Bosi døde 7. april 2021 i São Paulo, av covid-19, i en alder av 84 år.

Bibliografi i utvalg
Itinerario della Narrativa Pirandelliana (1964) (Doktorarbeid)
O Pré-Modernismo (1966) )
O Ser e o Tempo da Poesia (1977) 
Céu, Inferno. Ensaios de Crítica Literária e Ideológica (1988) 
Dialética da Colonização (1992)
Machado de Assis. O Enigma do Olhar (1999) 
Literatura e Resistência (2002)

Referanser

Historikere
Litteraturprofessorer
Brasilianske forfattere
Personer fra São Paulo
Dødsfall relatert til covid-19 i Brasil